b'\n_START_ARTICLE_\nBoeli van Leeuwen\n_START_SECTION_\nBiografi\n_START_PARAGRAPH_\nHan var s\xc3\xb8nn av Pieter Hendrik van Leeuwen, som f\xc3\xb8rst var distriktsmester p\xc3\xa5 Cura\xc3\xa7ao, og som deretter ble guvern\xc3\xb8r p\xc3\xa5 Bonaire og senere guvern\xc3\xb8r p\xc3\xa5 Windward\xc3\xb8yene._NEWLINE_Van Leeuwen studerte juss i Leiden og tok doktorgrad p\xc3\xa5 Universiteit van Amsterdam. P\xc3\xa5 Cura\xc3\xa7ao fylte han en rekke offentlige verv, blant andre styresekret\xc3\xa6r for De nederlandske Antiller. Etter at han gikk av med pensjon, arbeidet han som pro bono-advokat i problemomr\xc3\xa5det Scharloo._NEWLINE_Han debuterte som forfatter i 1959 med romanen De rots der struikeling som han fikk Vijverbergsprisen (n\xc3\xa5 Ferdinand Bordewijk-prisen) for. I boka spiller livet p\xc3\xa5 Cura\xc3\xa7ao en viktig rolle. Det blir knyttet opp mot bibelske tema som skyld, seksualitet og ansvar. Her kommer paradoksene som oppst\xc3\xa5r mellom individet og det sosiale milj\xc3\xb8et kommer til uttrykk._NEWLINE_I 1983 ble han tildelt Cola Debrotprisen for sine litter\xc3\xa6re verker. P\xc3\xa5 sin 85-\xc3\xa5rsdag i 2007 mottok Van Leeuwen 15.000 euro i verkspenger av den nederlandske stiftelsen Fonds voor de Letteren. Pengene ble formelt overrakt i guvern\xc3\xb8ren av De nederlandske Antillers palass p\xc3\xa5 Cura\xc3\xa7ao. I den anledningen holdte litteraturviteren Aart Broek, forlagssjefen Franc Knipscheer, forfatteren Tommy Wieringa og direkt\xc3\xb8ren for Fonds voor de Letteren Sylvia Dornseiffer foredrag om Van Leeuwens liv og arbeide._NEWLINE_I 2014 ervervet Det litter\xc3\xa6re museet i Haag den litter\xc3\xa6re arven etter forfatteren.'